Ba e na le kgopolo ya gore ‘o swanetše go latela ditoro tša gago’ le ya ‘dira seo o se ratago,’ ba bangwe ba amogela feela mošomo woo o ba kgahlago. Ge e ba mošomo e se wa “ditoro” tša bona, ba tšea gore o a tšwafiša. Se se feleletša ka gore ba be le pono e fošagetšego ka mošomo wa bona gomme ba se o dire ka mafolofolo. Ba ka ba ba gana le mešomo e mebotse ka ge ba nagana gore ga e ba swanele. 12 Bao e sa tšwago go ba bagoeledi ba tla oketša bokgoni bja bona bja go ruta therešo ya Beibele ge re ka šoma le bona tšhemong. Re ka ba thuša go dira maeto a go boela gaešita le bathong bao ba bontšhitšego kgahlego e nyenyane. Re ka ba kgopela gore ba ye le rena maetong a rena a go boela le ge re yo swara dithuto tša Beibele. Ka go ba nea tlwaetšo e bjalo le go ba kgothatša, ga go pelaelo gore ba tla rata go thuša batho bao ba bontšhitšego kgahlego le go swara dithuto tša Beibele. Le gona ba tla ithuta go kgotlelela le go se fele pelo bodireding.—Bagal. 5:22; bala lepokisi leo le rego “ Go Phegelela go Bohlokwa.”